วันพฤหัสบดีที่ 7 ตุลาคม 2564
“ชัยวุฒิ” โชว์ผลงานดีอีเอส-สตช.ลุยปราบมิจฉาชีพออนไลน์
“ชัยวุฒิ” โชว์ผลงานดีอีเอส-สตช.ลุยปราบมิจฉาชีพออนไลน์
ดีอีเอสหารือร่วมสตช.โดยกองบัญชาการตำรวจไซเบอร์รับลูกข้อสั่งการนายกฯเร่งหาแนวทางป้องปราบมิจฉาชีพออนไลน์ยกระดับศูนย์รับเรื่องร้องเรียนปัญหาซื้อขายออนไลน์OCC 1212ดึงผู้ให้บริการแพลตฟอร์มออนไลน์ร่วมหารือแก้ไขปัญหาและให้ความรู้ประชาชนพบคนร้องเรียนปัญหาจากการซื้อสินค้าผ่านเฟซบุ๊กมากสุด
วันนี้(6ต.ค. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมกับพล.ต.ต.ภาณุมาศบุญญลักษม์รองผู้บัญชาการตำรวจสืบสวนสอบสวนอาชญากรรมทางเทคโนโลยี(รองผบช.สอท.)และพล.ต.ต.ชรินทร์โกพัฒน์ตาผู้บังคับการตำรวจสืบสวนสอบสวนอาชญากรรมทางเทคโนโลยี5 (ผบก.สอท.5)แถลงการหารือแนวทางป้องปราบมิจฉาชีพออนไลน์เพื่อเพิ่มความรวดเร็วในการสืบสวนรวบรวมหลักฐานและความเข้มข้นในการดำเนินคดีกับมิจฉาชีพและผู้กระทำผิดที่ใช้ประโยชน์จากเทคโนโลยีมาเป็นช่องทางหลอกลวงฉ้อโกงซ้ำเติมความเดือดร้อนให้กับประชาชนโดยเฉพาะในท่ามกลางความยากลำบากจากสถานการณ์โควิด-19
นายชัยวุฒิกล่าวว่าจากที่พลเอกประยุทธ์จันทร์โอชานายกรัฐมนตรีแสดงความห่วงใยประชาชนที่ไม่รู้เท่าทันมิจฉาชีพทางออนไลน์จนตกเป็นเหยื่อกลโกงรูปแบบต่างๆที่พัฒนาขึ้นตามเทคโนโลยีการสื่อสารที่เปลี่ยนแปลงไปเช่นเอสเอ็มเอสไลน์เฟซบุ๊กแอปเงินกู้และโทรศัพท์หลอกลวงโดยกำชับให้สำนักงานตำรวจแห่งชาติ(สตช.)และกระทรวงดิจิทัลฯให้ดำเนินการตามกฎหมายสูงสุดหากพบหลักฐานกระทำความผิด เพราะถือว่าเป็นอาชญากรรมทางเศรษฐกิจ
ที่ผ่านมากระทรวงดิจิทัลฯร่วมทำงานอย่างใกล้ชิดกับกองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)กองบังคับการปราบปรามการการกระทำความผิดเกี่ยวกับอาชญากรรมทางเทคโนโลยี(บก.ปอท.)สำนักงานตำรวจแห่งชาติสำนักงานคณะกรรมการคุ้มครองผู้บริโภค(สคบ.)สำนักงานคณะกรรมการอาหารและยา(อย.)สำนักงานคณะกรรมการกำกับหลักทรัพย์และตลาดทรัพย์(กลต.)และหน่วยงานอื่นๆที่เกี่ยวข้องเพื่อช่วยเหลือประชาชนที่ตกเป็นเหยื่อมิจฉาชีพทางออนไลน์รวมถึงรวบรวมหลักฐานติดตามผู้กระทำผิดมาดำเนินคดีตามกฎหมายให้เร็วที่สุด
โดยตั้งแต่เดือนตุลาคมปีที่ผ่านมาพบปัญหาอาชญากรรมทางออนไลน์ที่ประชาชนร้องเรียนร้องทุกข์ผ่านช่องทางต่างๆเช่นการหลอกลวงทางออนไลน์เช่นสั่งซื้อสินค้าแล้วไม่ได้ของหรือไม่ได้คุณภาพตามที่โฆษณาหลอกลงทุนออนไลน์แชร์ออนไลน์กู้เงินแฮกบัญชี ปลอมแปลงบัญชีหลอกโอนเงินSMSหลอกกู้เงินมีผู้เสียหายนับหลายพันคดีมูลค่าความเสียหายหลายร้อยล้านบาท
ทั้งนี้รัฐบาลตระหนักถึงปัญหาที่เกิดขึ้นจึงได้มีการบูรณาการทำงานร่วมกันทั้งภาครัฐและเอกชนซึ่งวันนี้ได้มีการประชุมหารือกับแพลต์ฟอร์มออนไลน์ต่างๆเช่นเฟซบุ๊กกูเกิลไลน์ช้อปปี้Tiktokเจดีเซ็นทรัลและลาซาด้าเพื่อหารือแนวทางการแก้ไขปัญหาการซื้อขายสินค้าออนไลน์ที่เกิดขึ้นในการวางแนวทางการการป้องกันปราบปรามและให้ความรู้แก่ประชาชน
“เรามีแนวทางชัดเจนว่าในจะดำเนินการให้มีความเข้มข้นมากขึ้นกระทรวงฯและสำนักงานตำรวจแห่งชาติประสานงานกับหน่วยงานที่เกี่ยวข้องทั้งภาครัฐและเอกชนยกระดับการให้บริการประชาชนผ่านสายด่วน1212เว็บไซต์https://www.1212occ.comหรือemail: 1212@mdes.go.thดำเนินการการช่วยเหลือประชาชนที่ได้รับผลกระทบหรือความเสียหายจากภัยออนไลน์รวมทั้งจะมีการส่งเสริมให้ความรู้กับประชาชนเพิ่มขึ้นด้วย”นายชัยวุฒิกล่าว
นายชัยวุฒิกล่าวเพิ่มเติมว่าสำหรับข้อกำหนดลงโทษผู้กระทำผิดกฎหมายกรณีฉ้อโกงต่อประชาชนจะเข้าข่ายความผิดตามประมวลกฎหมายอาญาซึ่งมีโทษสูงขึ้นจำคุกไม่เกิน5ปีหรือปรับไม่เกิน10,000บาทหรือทั้งจำทั้งปรับ
นอกจากนี้ยังเป็นความผิดตามพ.ร.บ.คอมพิวเตอร์ฯมาตรา11ผู้ใดส่งข้อมูลคอมพิวเตอร์หรือจดหมายอิเล็กทรอนิกส์แก่บุคคลอื่นโดยปกปิดหรือปลอมแปลงแหล่งที่มาของการส่งข้อมูลดังกล่าวอันเป็นการรบกวนการใช้ระบบคอมพิวเตอร์ของบุคคลอื่นโดยปกติสุขต้องระวางโทษปรับไม่เกิน100,000บาท
และหากการกระทำใดเข้าข่ายหลอกลวงก็มีความผิดตามพ.ร.บ.คอมพิวเตอร์ฯมาตรา14 (1)โดยทุจริตหรือโดยหลอกลวงนำเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชนอันมิใช่การกระทำความผิดฐานหมิ่นประมาทตามประมวลกฎหมายอาญาต้องระวางโทษจำคุกไม่เกินห้าปีหรือปรับไม่เกินหนึ่งแสนบาทหรือทั้งจำทั้งปรับและอาจมีความผิดตามกฎหมายอื่นที่เกี่ยวข้อง
ทั้งนี้จากสถิติการรับแจ้งปัญหาการซื้อขายออนไลน์ผ่านสายด่วน1212พบว่าแต่ละปีมีปริมาณร้องเรียนเพิ่มมากขึ้นประกอบกับด้วยสถานการณ์โควิด-19ผู้บริโภคนิยมเน้นการซื้อของผ่านออนไลน์เป็นที่นิยมต่อเนื่องโดยสถิติร้องเรียนในปีนี้(1ม.ค. – 4ต.ค. 64)มากสุด3อันดับแรกคือได้รับสินค้าไม่ตรงตามข้อตกลง(ผิดสีผิดขนาด)ไม่ได้ตามโฆษณาตามมาด้วยไม่ได้รับสินค้า(หลอกลวง)และได้รับสินค้าชำรุด
สำหรับช่องทางการซื้อขายที่มีสถิติการร้องเรียนจากผู้ซื้อสินค้าออนไลน์มากสุดได้แก่การซื้อผ่านเฟซบุ๊กคิดเป็นสัดส่วนถึง82.4%จำนวนการร้องเรียน19,296ครั้งตามมาด้วยเว็บไซต์4.6%และอินสตาแกรม4.3%
ด้านพล.ต.ต.ภาณุมาศบุญญลักษม์รองผู้บัญชาการตำรวจสืบสวนสอบสวนอาชญากรรมทางเทคโนโลยี(รองผบช.สอท.)กล่าวว่าล่าสุดบช.สอท.ยังได้ร่วมกับสำนักงานกสทช.และค่ายมือถือต่างๆวางแนวทางจัดการปัญหาSMSและโทรศัพท์หลอกลวงประชาชนโดยผู้ให้บริการโทรศัพท์มือถือทุกรายจะทำการบล็อกSMSที่มีเนื้อหาชัดเจนว่าเป็นการหลอกลวงเว็บพนันออนไลน์หรือลามกอนาจารทันทีและเร่งตรวจสอบกำกับดูแลกันเองอย่างเคร่งครัดและให้ทุกค่ายเริ่มทำการBacklistผู้ส่งที่ส่งข้อความหลอกลวงหลังจากที่ได้การแชร์ข้อมูลSMSหลอกลวงระหว่างกันแล้วพบว่ามาจากผู้ส่งรายเดียวกัน
สำหรับกรณีการโทรหลอกลวงประชาชนโดยตรงผู้ให้บริการมือถือทุกรายสามารถตรวจสอบการกระทำความผิดได้ชัดเจนเนื่องจากเบอร์โทรศัพท์มือถือที่มิจฉาชีพใช้สามารถตรวจสอบจากการลงทะเบียนได้ว่าใครเป็นเจ้าของเบอร์นั้นถือเป็นหลักฐานที่ระบุต้นทางที่มาประกอบกับข้อมูลที่ประชาชนให้ข้อมูลการหลอกลวงส่งคลิปหรือแจ้งเบอร์โทรศัพท์เข้ามาเพื่อเป็นข้อมูลบช.สอท.จะตรวจสอบกับค่ายมือถือและสำนักงานกสทช.เพื่อดำเนินการตามกฎหมายในการดำเนินคดีเอาผิดกับมิจฉาชีพต่อไป
**********